TTA wiks die waks uit jou ore | Netwerk24
Sowat ’n dekade gelede was Telefon Tel Aviv ’n opwindende Amerikaanse duo wat neffens post-rock-musikante soos Frankryk se M83 en Brittanje se Four Tet kon boer.
Sowat ’n dekade gelede in die week wat hul derde album, Immolate Yourself, uitgereik is, het die een lid, Charles Cooper, spoorloos verdwyn. Hy is later dood aangetref weens ’n kombinasie van drank en slaappille.
Joshua Eustis, die oorblywende lid, het darem nie die skok met stilswye begroet nie. Al het Telefon Tel Aviv as musiekprojek stof vergaar, het Eustis aanhou musiek maak as lid van Nine Inch Nails se toerorkes en as ’n lid van die Tool-hoofsanger, Maynard James Keenan, se groep Puscifer.
Sy onderbewussyn het egter bly prut en hy het “helder drome” asook slaapverlamming beleef. Die verlies van sy musiekmakker het hom ook in voeling gebring met sy eie sterflikheid en ’n herinnering van ’n skrikwekkende ervaring in die see toe hy as jong seun gaan swem het.
Dreams Are Not Enough spoel anderkant dromerige ambient en kan waarskynlik as elegiese elektronika geliasseer word. Stel jou voor Brian Eno het nie vir lughawens nie, maar begrafnisondernemers begin komponeer. Eustis duik diep deur die klanke en mompelende lirieke (dikwels onhoorbaar) asof hy die vlies tussen lewe en dood probeer breek. Die frustrasie eggo in herhaling en soms energieke, vet ritmes wat koggel en tart.
Dit is hierdie temas wat hy verken op Dreams Are Not Enough – die eerste nuwe album deur Telefon Tel Aviv (TTA) in ’n dekade. As soloprojek is hierdie TTA-uitreiking ’n radikale wegbreek van Immolate Yourself se monotone mineur-aanslag.
Dreams Are Not Enough spoel anderkant dromerige ambient en kan waarskynlik as elegiese elektronika geliasseer word. Stel jou voor Brian Eno het nie vir lughawens nie, maar begrafnisondernemers begin komponeer.
Eustis duik diep deur die klanke en mompelende lirieke (dikwels onhoorbaar) asof hy die vlies tussen lewe en dood probeer breek. Die frustrasie eggo in herhaling en soms energieke, vet ritmes wat koggel en tart.
Die distorsie word dan weer afgewissel met swewende sang wat aan ’n kamerkoor herinner. Eustis self beskryf dit as die “rapture of despair”.
Dit is uitdagende musiek wat die luisteraar tegelykertyd gaan uitdaag, vervreem, onthuts en dan weer meesleur. ’n Donker kolk wat jou intrek.
Gestel die Britse elektronikagroep FSOL (Future Sound of London) van Dead Cities-faam het besluit om die komponis Arvo Pärt se Spiegel Im Spiegel vir ’n millenniërgehoor te herskep.
Die borrelende kreatiwiteit en vernuwing word verder gevoer deur die titels van die “liedjies” wat saamgevoeg ’n gedig vorm:
still as stone as a watery fane.
Nog voordat die eerste klanke die oortromme getref het, roer Eustis al die luisteraar.
Musikaal is Dreams Are Not Enough uiteraard vreemd en selfs onverteerbaar. Dit veeg resepmatigheid met ’n stotterende trommasjien van die tafel. Presies wat ’n mens van ’n musikale pionier verwag.
As jy stroperige hysbakmusiek of iets opbeurends verwag, hou liefs ver verby. Dit sal dalk nie die album-van-die-jaar-lysies haal nie, maar beslis die waks uit jou ore wiks.
Ndlovu-jeugkoor, Kellerman vir Hollywood-prys benoem